The Dark Knight, mille väidavad olevat parima filmi nii Imdb.com kui ka paljud teised kanalid, on nähtud. No maailma parimaks filmiks ma seda ei tituleeriks, aga  heaks filmiks küll. Mis mulle meeldis, oli pidev tempo. Hingetõmbeaega eriti ei jäänud, aga need vahepealsed rahulikud kaadrid kulusid ära küll. Mulle meeldis ka see, et hoolimata sellest, et Jokkerile meeldivad noad, oli vähe võikaid kaadreid (meelde tuli üks, mille puhul pead pöörasin). Ahjaa, ja konkreetse happy endi puudumine rõõmustas mu meeli ka. Ei meeldinud kahenäolisus, see oli liiga ekstreemsusteni viidud. Kohati tundus ka, et film on liiga pikk (peaaegu kaks ja pool tundi), aga konkreetseid  lühendamiskohti ka ei oskaks välja tuua. Põnev oli ka jälgida neid paljusid story-line, mis paralleelselt ja samas iseseisvalt jooksid. Minu meeli hämmastas ka see, kuidas Bruce'i ja Batmani häälte kõrguste vahe oli meeletu-no võttis muigama, kui ühes kaadris oli sügav bass ja järgmises mahe hääl :)  Aga mis teevad sellest "maailma parima filmi"? Ühena tooksin ma kindlasti välja Heath Ledgeri, kes tegi oma elu parima, kahjuks küll ka viimase rolli. Ja see, et see ta viimaseks jäi, lisas ainult headust ja  salapära ja hindajatelt lendavaid punkte. No film iseenesest on ka Jokkeri ümber põnev.